Pluraj aktivaĵoj markis la celebradon de Nacia Tago de Ĉina Enmigrado en Brazilo, kiun oni festas la 15-an de aŭgusto. En tiu dato oni ankaŭ festis la 49-jariĝon de estigo de diplomatiaj rilatoj inter Brazilo kaj Ĉinio.
#000000
La 17-an de aŭgusto, brazila parlamento okazigis eventon en Braziljo, ĉefurbo de la lando, memore al la dato, kun ĉeesto de reprezentantoj de la ĉina komunumo kaj de la ĉina ambasadorejo en Brazilo.
#000001
En sia parolo, la prezidento de brazila parlamento, Arthur Lira, substrekis la kontribuojn de ĉinaj enmigrintoj al socia kaj ekonomia disvolvado de Brazilo, kaj laŭdis la amikajn interŝanĝojn kaj la strategian partnerecon inter ambaŭ landoj.
#000002
Siavice, Jin Hongjun, ministro-konsilanto de ĉina ambasadorejo en Brazilo, taksis la eventon "tre grava por la ĉina komunumo". Li menciis la vojaĝon de brazila prezidento Lula al Ĉinio en aprilo ĉi-jare kaj deklaris, ke ambaŭ landoj klopodas por efektivigi la interkonsentojn tiam atingitaj inter prezidantoj Lula kaj Xi Jinping en pluraj areoj.
#000003
En la urbo San-Paŭlo okazis la premidona ceremonio de la konkurso pri desegno "De Enmigrado al Nuna Tempo: Interŝanĝoj kaj Kultura Integriĝo Inter Brazilo kaj Ĉinio", pri la amikeco kaj interŝanĝoj pli kaj pli intensaj inter ambaŭ landoj. La konkurson partoprenis studentoj el 396 brazilaj lernejoj.
#000005
En la urbo Rio-de-Ĵanejro oni ankaŭ festis la Tagon de Amikeco Inter Ĉinio kaj Rio-de-Ĵanejro, per ceremonio en la Ŝtata Konsilantaro de la subŝtato Rio-de-Ĵanejrio, kiu substrekis la kontribuojn de institucioj kaj individuoj por pragmata kunlaboro inter ambaŭ flankoj, inkluzive de la asocioj de ĉinoj, Instituto Konfuceo kaj la brazila oficejo de Ĉina Amaskomunika Grupo.
#000006
La unua oficiala alveno de ĉinaj enmigrintoj al Brazilo okazis la 15-an de aŭgusto 1900. Pro tio, en 2018, brazila registaro deklaris la 15-an de aŭgusto kiel Nacia Tago de Ĉina Enmigrado. Nuntempe vivas en Brazilo pli ol 300 mil ĉinoj.
#000007